inici\tCentreEstudisPremis i projectesServeis i secretariaAMPA i famíliesNous alumnesFotosNotíciesContacte Serveis Horari d'atenció al públic de Secretaria: De dilluns a divendres 9:00 a 13:30 i dimarts de 17:00 a 18:30. El centre disposa d'un servei de lloguer de taquilles per a l'alumnat, situades a les plantes 1a, 2a i 3a. A la primera planta també hi ha taquilles especials per a objectes grans (guitarres, skates...). Pagament i informació a secretaria. Normativa i formulari d'inscripció en aquest enllaç. Horari: dilluns, dimarts i dijous a les 13:30h. Els dies que no es faci classe a la tarda, no hi haurà servei de menjador. Pagament: Preu: 6 € per dia Forma de pagament: Mensualment s'han d'ingressar, per avançat, les quantitats corresponents al nombre de dies que es necessiti. Si un alumne/a necessita el servei eventualment, només ha d’ingressar prèviament l’import del dia o dies que es quedarà i portar el comprovant de pagament a Consergeria a les 8:00h de matí. S’ha d’efectuar l’ingrés, fent-hi constar el mes, nom, cognoms i curs de l’alumne/a, al següent compte corrent de “La Caixa”: ES 64 2100 1074 7502 0006 6727. Recordar portar el comprovant de pagament a Consergeria. · Menú de càtering (adjunt en pdf al peu), a càrrec de l'empresa COALME Càtering. · Si algun dia un alumne/a no pot quedar-se a dinar, haurà d'avisar a Consergeria abans de les 8:15h per no encarregar el seu menú. · Si algun alumne/a ha de sortir excepcionalment del centre durant l’horari de menjador (visites mèdiques...) ha de presentar prèviament l’autorització escrita del seus pares/tutors al professor de guàrdia de l’equip directiu. · Els alumnes de 3r, 4t d’ESO i Batxillerat podran sortir del centre abans de les 15:00h, després de dinar, prèvia autorització escrita dels pares. L’imprès per a aquesta autorització s’ha de demanar i lliurar a la Secretaria. Serà vàlid per a tot el curs. Informació de beques i ajuts\tInstitut Infanta Isabel d'Aragó


El Transmongolià, un viatge en tren d'Ulan Bator a Pequín - A càmera lenta Posted at 13:12h in Mongòlia\tby\ta càmera lenta 2 Comments Quan algú somia amb fer un viatge llarg en tren, s’imagina que va a bord del famós Transiberià. Però aquest no és l’únic trajecte romàntic i idíl·lic (“viatgerament” parlant) que hi ha actualment, per això, avui us volem parlar d’un altre igual o millor que el rus, el Transmongolià, que uneix la ciutat russa de Ulan Ude amb Pequín, recorrent Mongòlia de nord a sud. La línia fèrria del Transmongolià es va començar a construir l’any 1947, a l’any 1950 va arribar a Ulan Bator (Ulaanbaatar), capital de Mongòlia, i cinc anys més tard a la frontera amb la Xina. El tren 024 surt puntualment a les 8 del matí d’Ulaan bator, i arriba 30 hores més tard a Pequín, després de recórrer els 1533 Km que separen ambdues capitals. A nosaltres, que anàvem en segona classe, no ens va tocar un espai especialment bonic, no era com els compartiments del tren d’Harry Potter, només hi havia dues lliteres i una taula metàl·lica, encara que això no era important. Vam gaudir contemplant el paisatge àrid de l’extens desert del Gobi, un luxe per a la vista, i veient passar animals, poblets i ciutats com Choir, Sainsahaud, Zamyn-Uud o Erlian. També, vam passejar pels diferents vagons del tren, parlant amb altres viatgers i visitant el bonic i acollidor restaurant d’època, aquest sí, molt semblat al tren que teníem al cap, amb detalls de fusta tallada i pintures mongoles. Una de les curiositats del trajecte és que quan arribes a la frontera amb la Xina, el tren es para per fer un canvi de rodes per adaptar-se a l’ample de la via ferroviària xinesa. Vam estar al voltant de 2 o 3 hores aturats, veient com una grua aixecava vagó per vagó, el nostre inclòs, i amb nosaltres a dins! Fins i tot van canviar el restaurant mòngol per un de xinès. Consell de viatge: Comprar el bitllet a l’oficina de tren de Ulan bator, ja que a través de les agències online el preu pot ser el doble. El cost del tiquet a l’octubre de 2014 era de 149.050 MNT (65 euros). Aquí, trobaràs més consells per preparar el teu viatge a Mongòlia. Mongolia, Pequín, transiberià, transmongolià, tren, Ulaanbaatar, Ulan Bator, Xina Posted at 20:25h, 01 juliol Respon wow el transiberia! hi ha país on no hi hagueu anat? Posted at 18:54h, 03 juliol Respon Uiii... tenim una llista taaaan llarga de països on volem anar! Tenim pendent creuar Rússia amb el Transiberià!


Joan Vinyes - Jordi Mercader, van haver de deixar el 25è Ral·li de terra Ciutat de Tàrrega, última prova del Campionat de Catalunya de l’especialitat, superat l’equador de la cursa a causa de problemes en el canvi de velocitats de la seva Subaru Impreza. En total van completar 3 de les 6 especials programades, després de les quals ocupaven la 2a posició de la classificació absoluta a 8” de l’equip capdavanter i posterior vencedor final, Eduard Pons - Dani Muntadas (Skoda Fabia R5). Joan Vinyes - Jordi Mercader, en aquesta ocasió al volant del Subaru Impreza - Baporo Motorsport, disputaran el 25è Ral·li de terra Ciutat de Tàrrega, última prova del Campionat de Catalunya de l’especialitat. El tàndem esmentat, feia quatre temporades que no se situava al volant del Subaru Impreza per competir en un ral·li de terra. En aquesta ocasió, l’objectiu serà recordar emocions d’èpoques passades i gaudir d’una especialitat en la qual Vinyes-Mercader van ser subcampions d’Espanya (2007).


BECA Agustí Pumarola" SEIMC-SCMIMC - Ajuts a la recerca - IISPV BECA Agustí Pumarola" SEIMC-SCMIMC BECA Agustí Pumarola” SEIMC-SCMIMC Ser soci de la SEIMC o la SCMIMC amb una antiguitat mínima d’un any i estar al corrent del pagament de les quotes. Disposar d’una titulació universitària en l’àmbit biomèdic amb una antiguitat no superior a 10 anys. En el cas de ser un resident haurà d’acabar el període de formació durant el curs acadèmic corresponent a l’any de concessió de la beca. L’aspirant haurà d’acreditar documentalment la seva capacitació tècnica per desenvolupar el projecte El candidat no podrà gaudir, de forma simultània, d’altres beques o ajuts públiques o privades. En el cas de disposar d’un salari que impliqui una vinculació laboral o estatutària, haurà de comunicar en el moment de demanar la beca, especificant la remuneració anual que en cap cas serà superior a 18.000 €. Els projectes hauran de realitzar en un centre espanyol sent la durada mínima del mateix d’1 any.


La Cambra de Comerç reconeix el paper de les empreses valencianes com a motor del progrés - Diari La Veu Escriba el número 212784 La Cambra de Comerç reconeix el paper de les empreses valencianes com a motor del progrés En aquesta edició els guardonats van ser Nunsys, Consum, Porvasal, Matridos i Sadler Els guardonats a la Nit de l\_'Economia Valenciana amb Puig, Ribó i Morata La Cambra de Comerç de València va lliurar ahir els premis de la Nit de l'Economia Valenciana. L'empresa de telecomunicacions Nunsys va rebre el premi a la iniciativa empresarial i el guardó a l'empresa socialment compromesa va ser per a Consum. En l'acte també van ser premiats Porvasal per l'impuls a la internacionalització, Matridos per l'excel·lència del model de gestió empresarial i l'empresa de peces metàl·liques Stadler, que fou reconeguda per la seua inversió realitzada a València. Aprofitant l'ocasió i el reconeixement a aquestes empreses valencianes, el president de la Cambra, José Vicente Morata, va reivindicar la importància que el País Valencià "lidere el creixement en el Mediterrani" i va destacar que "som una de les franjes més productives d'Espanya i de bona part del Mediterrani". Per això, considera que "podem ser impulsors i generar riquesa" Per a Morata, aquests premis són el reflex que "l'esperit valencià capaç d'adaptar-se continua viu". Finalment, el president de la Cambra va recalcar que ser líders "implica donar suport a les nostres empreses perquè desenvolupen i aborden els mercats exteriors". El lliurament dels premis es va celebrar ahir a la Llotja de València i hi van asistir personalitats com el president de la Generalitat, Ximo Puig; l'alcalde de València, Joan Ribó; i els consellers d'Economia Sostenible, Rafa Climent; el d'Hisenda, Vicent Soler; i la de Sanitat Universal, Carmen Montón. Per la seua banda, el president Puig va felicitar els guardonats i va reconéixer el paper de la Cambra de Comerç en l'economia valenciana com a "observadora implicada i compromesa en el futur de l'economia valenciana" que ha ajudat a "fomentar aquesta mentalitat oberta pròpia de l'ADN dels valencians". Escriba el número 464144


SOLIDARITAT - ELS PATRIOTES “Solidari és aquell que treballa perquè les diferencies socials desapareguin i, davant les penúries vivencials aportar el que bonament és pugui”. La solidaritat sempre és voluntària. La lluita contra les injustícies, no. Els nivells de solidaritat, que sempre parteixen individualment, també pot ser exercida per les institucions que tenen prou poder i recursos per fer-ho. El problema sorgeix quan és fa per càlculs partidistes. Catalunya, potser, és dels indrets internacionals on la solidaritat és tot un exemple. Fem recaptes de diners per combatre malalties, per repartir aliments. Tenim ONG’s per tot, amb una infinitat de propostes solidaries. Fins i tot anem a ajudar quan les inundacions al País Valencia, o netejar “los hilillos de plastilina” a Galicia. Estem convençuts que si fóssim un Estat independent, Catalunya continuaria exercint la seva solidaritat on calgués i és pugues. Ara bé, el que no és de rebut és que Catalunya hagi d’exercir la seva solidaritat amb l’Estat espanyol de forma imposada. Si totes les “Comunitats Autònomes” disposessin d’un concert econòmic, tothom tindria clar com van les comptes, amb els superàvits i dèficits. La centralitat econòmica, a excepció d’Euskalerria, no ho permet i qui fa el repartiment que mai sabem si és solidari o d’interès, ho fa sense cap proporcionalitat solidaria. Exemple: que és més necessari mantenir el que ens costa el borbó i l’exèrcit al Estat, quan som par de l’OTAN, ho acabar amb la lacra de l’atur i manca de vivenda. La solidaritat no s’exerceix comprant avions de combat o armant al exercit amb material d’última generació. La solidaritat s’exerceix combaten la misèria energètica, ajudant als que no tenen res, tractant als nous vinguts amb les millors condicions humanitàries i sobre tot des de la creença que tothom ha de tenir les seves necessitats cobertes. I avui Espanya i el seu Estat tracten la SOLIDARITAT amb les persones de forma cruel donant mes rellevància a les institucions, com la monarquia i un exercit que no serveix per res, per sobre dels conciutadans siguin don siguin. La democràcia només existeix quan totes les criatures viuen amb dignitat i amb totes les necessitats cobertes. La resta sistemes injustos o dictadures encobertes.


La magrana de foc - Pere Morey - Estrella Estàs a Inici > Notícies > La magrana de foc - Pere Morey - Estrella Pere Morey escriu contes i novel•les juvenils, generalment d’aventures, ambientades en el passat. Aquesta, la magrana de foc, discorre a la Ciutadella del temps de Barba-rossa. Tot i que no ho siguem ja molt, de joves, no tindrem problemes, per identificar-nos amb les aventures d’en Pau Marí, el nostre protagonista. Tots formen una unitat que desenvolupen una història, però cada capítol és com un conte petit que narra un fet, descriu un personatge o dibuixa un ambient particular que participen d’aquesta història. Podem assegurar-vos que, tant fillets com majors, passarem una estona que ens semblarà massa curta amb la companyia dels dracs, basiliscs, corsaris, velles, moros, penjats i d’altres bísties que deambulen pel mon en què li ha tocat viure a en Pau Marí.


Míriam Hatibi a Campos – Ressò Digital Dia 13 d’abril vindrà a Campos la portaveu de la Fundació Ibn Battuta i autora del llibre “Mira’m als ulls. No és tan difícil entendre’ns”. El dia abans, dia 12, ja haurà anat a fer la xerrada al Casal Alcover de l’Obra Cultural de Palma. A Campos començarà les xerrades a les 9:30 del matí amb els alumnes del CEPA Sud a la Biblioteca de Campos; a les 12 hores hi haurà una trobada amb els alumnes de l’Institut Damià Huguet al mateix institut. I, finalment, a les 19:00 hi haurà la presentació del llibre “Mira’m als ulls” a càrrec de Maria Roca, treballadora social a la Sala Polivalent (ca ses monges franciscanes). Aquest acte ha estat organitzat per la Biblioteca de Campos, l’Obra Cultural de Campos, el CEPA Sud, l’IES Damià Huguet i l’ajuntament de Campos. L’autora, Míriam Hatibi, pren com a punt de partida per escriure el llibre l’entrevista que va concedir a una cadena de televisió arran dels atemptats del passat 17 d’agost a Barcelona. Amb motiu d’aquests fets, na Miriam, filla de marroquins que varen arribar a Catalunya als inicis dels noranta, proposa que ens qüestionem la dificultat per acceptar la diversitat cultural de la societat actual, on la proporció d’immigrants d’origen musulmà ha anat creixent els darrers anys. Filla de pares marroquins, Míriam Hatibi va néixer a Barcelona, va cursar un grau en International Business Economics a la Universitat Pompeu Fabra i un postgrau en Internacionalització a la Universitat de Barcelona. Actualment treballa com a analista en una agència de comunicació basada en data mining en xarxes socials. En les seves intervencions als mitjans de comunicació sovint hi reivindica la falta de representació de les dones i sobretot de les filles d’immigrants. Advoca per uns mitjans que no estereotipin tant la dona musulmana i que siguin més plurals. Com a musulmana, defensa un feminisme diferent a l’hegemònic però que comparteix el mateix fons amb una forma diferent. En les seves aparicions als mitjans sempre porta vel. Arran dels atemptats terroristes a Barcelona i Cambrils que van tenir lloc l’agost del 2017, Míriam va posar-se sota el focus per condemnar amb vehemència el terrorisme, en una manifestació a la Plaça Catalunya que va aplegar centenars de musulmans. Com a portaveu de la FIB, va ser escollida per llegir un manifest en la massiva manifestació que tingué lloc a Barcelona el 26 d’agost del mateix any. Anterior : Nova pel·lícula de Miquel Prohens a la cartellera Següent : Susana Rubert, subcampiona de les IIles Balears sub-18 d’escacs


La província de Girona ja ha registrat 10.094 ERTO que afecten a 64.028 treballadors - El Gerió Digital La província de Girona ja ha registrat 10.094 ERTO que afecten a 64.028 treballadors A Catalunya ja hi ha 654.313 en total Divendres, 10 d'abril de 2020 17:15h Els afectats per ERTO a Catalunya segueixen pujant cada dia gairebé un mes després de la declaració de l'estat d'alarma. En les últimes 24 hores, prop de 10.000 persones més estan afectades per un expedient temporal de regulació de l'ocupació, amb un total de 654.313 a tot Catalunya. El Departament de Treball té registrats aquest Divendres Sant 88.838 expedients, un miler més que dijous. La immensa majoria dels treballadors amb el contracte suspès temporalment són del sector serveis, amb 471.102 persones afectades, seguits dels de indústria (122.904), la construcció (41.933) i l'agricultura (3.816), mentre que hi ha 14.558 persones afectades sense sector especificat. A Girona hi ha registrats 10.094 expedients i 64.028 persones afectades; a Tarragona 7.135 expedients i 40.789 treballadors amb el contracte suspès; i a Lleida 4.972 ERTO amb 27.966 persones afectades. Finalment, a les Terres de l'Ebre hi ha 2.165 ERTO que suspenen de contracte a 8.800 treballadors.


Blog Trèvol » Què és un HIIT i per a què serveix? HIIT són les sigles en anglès d’entrenament intervàlic d’alta intensitat. Hauràs d’executar exercicis que impliquin molts grups musculars alhora, alternant períodes d’esforç d’alta intensitat amb períodes de descans de baixa intensitat. Pots fer fins un màxim de 20 minuts de part principal per a obtenir el màxim de beneficis d’aquest mètode d’entrenament. Aconsellem realitzar una prova d’esforç abans de realitzar aquest tipus d’entrenament. Cada vegada més se sent a parlar de l’exercici d’alta intensitat i els seus beneficis tant per a la pèrdua de pes com recomana Boutcher et al 2011 a la seva revisió com per a la millora de la resistència. De fet ho hem esmentat vàries vegades al bloc de Trèvol i aquí. Fins i tot l’Associació Americana del Cor (AHA) ho inclou a les seves recomanacions d’exercici per a la millora de la salut cardiovascular general. Però què és el HIIT? Doncs és l’alternança d’esforços curts d’alta intensitat amb períodes de recuperació (Billat, V (2001)). Aquest mètode de treball el que ens permet és augmentar la intensitat mitja de la nostra sessió d’entrenament, provocant un major estímul i, per tant, una major adaptació al nostre organisme. L’estudi que últimament està mes en boga és el del japonès Tabata (1996) que va fer que uns competidors de patinatge suessin la cansalada damunt d’una bici durant 4 minuts (si sí 4 minuts però quins 4 minuts) a una intensitat per damunt del consum màxim d’oxigen (pedalaven com si li estigués perseguint el seu pitjor enemic). Alternaven 8 sèries de 20” d’esforç amb 10” de descans. Com a resultat, mateixes millores de resistència aeròbica i millores superiors en resistència anaeròbica que el grup que entrenava 60 minuts continus a una intensitat mitja. Si fiquem a la balança 60 minuts en front a 4 minuts és bastant evident que l’estalvi de temps és bastant important però també hem de dir que la intensitat és altíssima i no està a l’abast de tothom. Per això recomanem que abans de realitzar aquest tipus d’exercici et facis una prova d’esforç per a garantir que tot està en ordre i pots practicar sense risc. A Trèvol et proposem alternatives per a realitzar HIIT amb seguretat, amb una menor intensitat que a la de l’estudi Tabata però segur que més efectives que les avorrides sessions interminables d’entrenament continu. Dintre de les activitats dirigides pots optar a fer: Les sessions de canvis de ritme de Trèvol Bike Les sempre motivants sessions de Bodycombat Les sessions de Trèvol Funcional que ja saben molts que els HIIT s’encarreguen de que no passem pas fred tot i fer-les a l’exterior. A pesar d’això si prefereixes entrenar al teu ritme a la sala de fitness, et proposem una sessió per a iniciar-te al HIIT amb la cinta: Part de la sessió Pots parlar mentre et mous No pots parlar mentre et mous Pots parlar mentre et mous però t’estàs recuperant Repetir els intervals entre 6-10 vegades segons el teu nivell Segueix atent a les xarxes socials de Trèvol perquè també et proposarem una sessió de HIIT per a que la puguis fer en 2 metres quadrats d’espai, ja sigui a la sala de fitness, al parc, a casa teva... en definitiva al lloc on et vingui de gust. A Trèvol et cuidem i som així d’apanyats. 😉


El Parlament Europeu reconeixerà Guaidó com a president de Veneçuela - À Punt El Parlament Europeu reconeixerà Guaidó com a president de Veneçuela Ho fa després de constatar que Maduro "ha rebutjat públicament la possibilitat de celebrar noves eleccions presidencials". El president de l'Assemblea Nacional de Veneçuela, Juan Guaidó, en un acte després de la detenció / Cristian Hernández (Efe) 30 de gener 2019 - 23:43 El Parlament Europeu vota aquest dijous una resolució en què reconeixerà Juan Guaidó com a president de Veneçuela. Ho fa després de constatar que Maduro "ha rebutjat públicament la possibilitat de celebrar noves eleccions presidencials", amb posterioritat a la petició de la Unió Europea (UE). Fonts dels grups popular i socialista a l'Eurocambra, els dos partits majoritaris, han confirmat que votaran a favor d'aquesta resolució, per la qual cosa ja compta amb un suport suficient entre els parlamentaris per a tirar avant. "El Parlament Europeu reconeix Juan Guaidó com el president interí legítim de la República Bolivariana de Veneçuela d'acord amb la Constitució de Veneçuela (...) i expressa el seu suport absolut al seu full de ruta". Així ho assenyala el Parlament Europeu en una resolució que es votarà aquest dijous. El text insta igualment a la cap de la diplomàcia europea, Federica Mogherini, i als estats membres de la UE a reconéixer Guaidó "fins que es puguen convocar noves eleccions presidencials lliures, transparents i creïbles per a restaurar la democràcia". La resolució condemna la violència i la repressió a Veneçuela, i rebutja "qualsevol proposta o intent que puga implicar l'ús de la violència per a resoldre la crisi".


cartellisme | Roger Guillamet Tag Archives: cartellisme Durant el mes d’Agost he participat en el concurs de Cartells per a la Festa de la Verema de Sitges del 2006. La proposta no ha sortir guanyadora però és destacable el fet trencador que representa la sabata femenina enmig del munt de raïm que fa possible aquesta activitat tradicional. "Besalú Festiu" (2006) Surt guanyadora del concurs de Cartells de la Festa Major de Besalú 2006 la proposta personal anomenada “Besalú Festiu”. Aquesta s’allunya dels últims cartells d’aquest concurs que tendien sobretot a la il·lustració més lineal i aposta per una imatge actual més fotogràfica. S’observa la combinació d’elements festius amb els tradicionals com són els arcs romànics d’aquest meravellós poble. Disseny digital, Disseny gràfic, Featured, Portfolio, Roger Guillamet ” Res pot aturar l’home amb l’actitud mental correcte d’assolir la seva meta, res a la terra pot ajudar l’home amb l’actitud mental equivocada ” Khurram


Els dos partits han consolidat una interlocució intensa després del distanciament marcat per Rivera Sánchez vol que les relacions s'aprofundeixin amb Cs i s'estenguin a l'àmbit dels partits Madrid 05 de de setembre del 2020. 22:18 Era el 8 de març. Aquella nit, quan s’havien apagat les manifestacions feministes, Inés Arrimadas era proclamada guanyadora de les primàries de Ciutadans. Justo quan la transmissió del virus s’havia desbocat a tot Espanya. Al cap de poques hores, la nova líder d’un partit en ruïnes va decidir cridar al Govern, recorda un membre de la direcció, per demanar que s’actués al més aviat possible i oferir-se a ajudar. «Hi havia molta desconfiança per totes dues parts, però de seguida els vam demostrar que anàvem de debò, perquè no vam fer peticions ideològiques», afegeix aquest dirigent. A aquelles altures de l’any, no hi havia ni un pont de diàleg entre les dues vores. Tots havien saltat en mil trossos el 2019, amb la negativa d’Albert Rivera de recolzar Pedro Sánchez després de les generals de l’abril, un dels motius que va portar a la repetició de les eleccions. Però l’enfonsament en la convocatòria del 10-N, la dimissió de Rivera i el relleu d’Arrimadas van obligar el partit a repensar el seu rumb i mira de revaloritzar la capacitat dels només 10 escons amb què compta. El moment va ser l’estat d’alarma. Llavors, l’Executiu va acceptar el cop de mà. La vicepresidenta primera, Carmen Calvo, diuen des del seu entorn, va contactar amb Arrimadas, i a aquesta trucada en va seguir una altra, de la cap de Cs al president. El Govern necessitava ajuda. Els números eren els justos per a les pròrrogues, especialment després que el PP advertís que no recolzaria més allargaments: al quart ja es va abstenir i als dos últims va votar en contra. Arrimadas intenta reconstruir el partit per no desaparèixer en les pròximes generals Des de l’abril, les dues parts, socialistes i taronges, han anat cultivant la seva relació, fins al punt que Cs és el soci preferent del Govern per als Pressupostos Generals de l’Estat (PGE). I és possible perquè, com admeten des del nucli dur de l’Executiu, s’ha creat un espai d’«absoluta confiança» entre les parts, forjat a partir dels múltiples contactes entre Calvo i Edmundo Bal –la cara dels taronges durant la baixa per maternitat d’Arrimadas– i, en el dia a dia, del secretari general de la Presidència (i integrant de l’estret anell de poder del cap de l’Executiu), Félix Bolaños, i el vicesecretari primer de Cs, Carlos Cuadrado. Les trucades, assenyalen els socialistes i els liberals, són setmanals. Els dos nous aliats han escenificat cordialitat en dues reunions fetes públiques, al juny i l’agost, però hi ha hagut més cites, reservades i fora dels focus, reconeixen tots dos, a banda de la trobada d’Arrimadas i Sánchez de dimecres passat. Cs va recolzar les sis pròrrogues de l’alarma i tres dels quatre documents de la reconstrucció. Tots menys el dedicat a la política social, en aquest cas per les discrepàncies respecte a l’educació concertada. A la Moncloa també aprecien que Arrimadas va intentar influir en la difícil negociació sobre els fons europeus, parlant amb els seus homòlegs liberals –la posició més dura, de fet, era la de l’holandès Mark Rutte–, per convèncer-los que cedissin. «Llegir el tauler» «A poc a poc, ens vam descobrir, i es va anar obrint pas de manera natural la conversa sobre altres temes, com els PGE», explica un alt càrrec de l’Executiu. «Parlem amb claredat, veiem fins on pot arribar cadascú –afegeixen des del cercle de Sánchez–. Cs ha procurat que la seva posició sigui propositiva. La intel·ligència d’Inés és que ha sabut llegir el context, entendre que el moment és excepcional. La pandèmia del coronavirus ha obligat tothom, fins i tot ERC, que ja no diu ‘no’, a moure fitxa. I tots han mogut fitxa menys el PP. Inés Arrimadas ha llegit bé el resultat electoral [quan Cs es va enfonsar, des dels 57 escons del 28 d’abril als 10 del 10-N], però Pablo Casado té un problema amb la realitat». Arrimadas té com a objectiu no seguir minvant en les pròximes generals, una cosa que al PP donen gairebé per feta, obviant històries recents de resurrecció com la de Sánchez. «És impossible remuntar quan el teu partit cau per sota del 7% dels vots», diuen des de la cúpula conservadora, on veuen sense temor l’estratègia de la dirigent liberal. Pedro Sánchez firma l’acord d’investidura amb el llavors líder de Cs, el 24 de febrer del 2016 al Congrés. / JUAN MANUEL PRATS Dimecres, Arrimadas va exhibir la seva «voluntat real i ferma» de negociar els PGE. Al Govern persisteix l’optimisme: «No es pot ser responsable amb l’alarma i després no ser-ho amb els Pressupostos, que són la continuació, el curs del riu», «el pont que han bastit no és per tornar-lo a volar», manifesten dues fonts del màxim nivell. Per al PSOE, el seu marc de mínims són uns comptes «progressistes per a una sortida inclusiva de la crisi» i que s’aixequin els «vetos creuats». «Será complicadíssim, sí, però caldrà veure si la classe política està a l’altura», apunta una vicepresidenta de l’Executiu. Els contactes són setmanals i al Govern es creu que Arrimadas no es farà ara enrere Tot i que a la Moncloa no es renuncia encara a ERC, es creu més probable que els PGE tirin endavant gràcies al recolzament de Cs. «No els queda més marge. No crec que hi hagi massa problema amb la fiscalitat –remarca un pes pesant del Consell de Ministres–, perquè ara mateix no es poden apujar gaires impostos, i CS tampoc es pot oposar a polítiques socials. I d’ingressos, gràcies als fons europeus, n’hi haurà. El sector econòmic està expectant amb els ajuts de la UE» i pressiona perquè hi hagi comptes. Mentrestant, «ERC segueix atrapada en la seva disputa amb Junts per Catalunya, com el PP està atrapat per la ultradreta de Vox», continua dient aquest membre del Gabinet. No obstant, per al Govern ara és una oportunitat la ruptura entre el PDECat –compta amb quatre dels vuit escons de la llista que va liderar Laura Borràs– i JxCat, ja que la primera es pot diferenciar dels de Carles Puigdemont acostant-se a Sánchez. La líder de Cs, Inés Arrimadas, en roda de premsa a la Moncloa després de la seva reunió amb Pedro Sánchez, el 2 de setembre passat. / EUROPA PRESS Passi el que passi, Sánchez vol aprofundir les relacions amb Cs. Com apunten fonts de Ferraz a EL PERIÓDICO, ja ha donat a la cúpula del PSOE la indicació, encara difusa, que es teixeixin llaços orgànics, més enllà del diàleg amb la Moncloa. De partit a partit. Amb vista al futur. «El següent pas lògic –raonen des de l’aparell– seria que Cs revisés l’estratègia de Rivera», de pactes només amb el PP, per resituar-se en el centre. A Cs no preveuen canvis en els governs que comparteixen amb el PP Els populars no creuen que aquesta entesa entre el PSOE i Cs comporti un acostament a les autonomies que ara els taronges governen amb ells (Madrid, Andalusia, Múrcia i Castella i Lleó). Tampoc en la formació liberal admeten que aquest pugui ser el següent pas. «No estem pensant com a partit. Necessitem una treva política i per això tots hauríem de deixar la ideologia de banda i fer uns Pressupostos de l’Estat que ajudin a mitigar la greu situació econòmica i social que estem vivint», afirmen des de la direcció. Sánchez té més a prop que mai unir Unides Podem i Cs. Sap que incomoda els morats. Però per ara no vol frenar. Unides Podem Pablo Casado Inés Arrimadas Ciutadans Eleccions generals PP Albert Rivera Pressupostos Generals de l'Estat Pedro Sánchez Podem Coronavirus Carmen Calvo


Les institucions públiques d'Ibi es coordinen per donar una resposta integral a la violència de gènere - ESCAPARATE DIGITAL Les institucions públiques d'Ibi es coordinen per donar una resposta integral a la violència de gènere Els integrants de la Taula Local de Coordinació en matèria de Violència de Gènere es van reunir per segona vegada el divendres 20 de setembre per analitzar les actuacions dutes a terme el passat trimestre per les diferents institucions públiques així com realitzar una presentació sobre el procés d'elaboració del protocol d'actuació coordinada en aquesta matèria, que estan duent a terme Javier Truchero Cuevas i Virginia Gil Portolés, tots dos professionals amb àmplia experiència en la matèria. Precisament, aquesta Taula Local té com a objectiu donar compliment a la legislació existent de lluita contra la violència de gènere i, en concret, al mandat legal d'establir mecanismes de col·laboració entre totes les institucions públiques implicades en la resposta integral a la violència de gènere. La taula està presidida per Ma José Herrero, primera tinent d'alcalde de l'àrea d'Inclusió Social i Igualtat, i per Modes Salazar Agulló, Cap de la Unitat de Violència de Gènere de la subdelegació del Govern d'Alacant. A més, en formen part Ma Belén López, treballadora social del Centre de Salut Integrat II d'Ibi; Ma Carmen Vilaplana, treballadora social del Centre de Salut I d'Ibi; Cristina Nadal, coordinadora xarxa de Punts de Trobada Familiars; Almudena de Benito, coordinadora Centre Dona Itinerant d'Elda; Ma Carmen Sánchez, delegada de l'ICALI per al Torn d'Ofici de Violència de Gènere; Antonio Hernández, del SPE d'Ibi; Concepció Sánchez, coordinadora de les OAVD de la província d'Alacant; Elvira Vidal, cap de la Policia Local en funcions; José Joaquín González, tinent de la Guàrdia Civil; Rafael Garrido, coordinador de Joventut de l'Ajuntament d'Ibi; Pilar Giménez, coordinadora d'Educació de l'Ajuntament d'Ibi; Nieves Cantó, coordinadora de Serveis Socials de l'Ajuntament d'Ibi; Raquel Martínez, psicòloga de Serveis Socials de l'Ajuntament d'Ibi i Marta Monllor, agent d'Igualtat, dels Serveis Socials de l'Ajuntament d'Ibi.


totsxtots - 7/12/2011\tLa doctora Guardiola és una metgessa d’edat avançada que, quan era jove, va patir un greu accident que havia de deixar-la postrada en una cadira de rodes. Actualitat, Un tros de vida Pep Riera totsxtots - 12/10/2011\tPep Riera és un pagès conegut a casa nostra. Tot i haver-se retirat sindicalment d’Unió de pagesos, continua lluitant per la terra. A la secció “Un tros de vida”, la periodista Laura Balagué pregunta a aquest veterà d’on venim i on anem amb la pagesia. Un tros de vida Vicenç Fisas totsxtots - 6/10/2011\tVicenç Fisas és un dels investigadors que més en sap de conflictes armats i de l’ús que es fa arreu del món de la violència. La periodista Laura Balagué l’ha visitat a casa seva. Allà han parlat de qüestions tant interessants com de quan s’acabaran les guerres. Un tros de vida Rosa Maria Calaf totsxtots - 20/09/2011\tSón pocs avui els que aixequen la veu per parlar de la funció social del Periodisme. La corresponsal ara jubilada, Rosa Maria Calaf, sent que entre xerrada i xerrada ha de tornar allò aprés. A la secció Un Tros de Vida, la Laura Balagué es troba amb aquesta veterana periodista que ha recorregut mig món com a corresponsal de televisió espanyola, mirant de mostrar aquest món als ulls atents dels telespectadors. Un tros de vida Federico Mayor Zaragoza totsxtots - 8/09/2011\tEl polític i bioquímic, Federico Mayor Zaragoza, ha compartit amb la periodista Laura Balagué fragments d’una extensa carrera. L’actual president de la Fundació Cultura de Pau va ser director general de la UNESCO durant 12 anys. Càrrecs que li han permès conèixer mil i una persones. Als seus 77 anys s’ha convertit en una veu respectada que defensa que la pau és possible. Un tros de vida Neus Català totsxtots - 20/01/2011\tCatalana deportada al camp de concentració nazi de Ravensbrük. La Laura Balagué es desplaça al seu poble natal, Els Guiamets, per conversar amb aquesta dona que va lluitar a la resistència contra el feixisme. Als seus 95 anys, conserva estoicament l’esperit de lluita per la llibertat. Un tros de vida Miquel Àngel Esssomba totsxtots - 23/12/2010\tDes de fa gairebé tres anys, Miquel Àngel Essomba és el director del Centre Unesco de Catalunya. Una entitat té per objectiu fer visibles els valors de la Unesco. El seu lema és “construïm ponts i trenquem fronteres”. Un tros de vida Tortell Poltrona totsxtots - 23/12/2010\tEl conegut pallasso Tortell Poltrona està de gira per Catalunya. El Circ Cric, amb seu a Sant Esteve de Palautordera, ha fet parada aquests dies a Manresa. A partir de demà serà a Sant Cugat del Vallès. Un tros de vida Joan Margarit totsxtots - 23/12/2010\tJoan Margarit és un dels poetes més cultivats de casa nostra. Allunyat dels focus i circuïts més mediàtics, tornava a l’esfera pública el mes de setembre, sent el pregoner de les Festes de la Mercè. Un tros de vida Joan Antoni Melé totsxtots - 23/12/2010\tFart d’una banca que cada vegada mirava menys per les persones i més pels beneficis, Joan Antoni Melé, decideix fa quatre anys i mig deixar la caixa d’estalvis on treballava. Portava 25 anys com a director de l’oficina. De fet, marxa a les portes de la seva prejubilació per involucrar-se en el projecte de “Triodos Bank”, una banca ètica nascuda a Holanda. Avui n’és el subdirector general a Espanya. Un tros de vida Irene Balaguer totsxtots - 23/12/2010\tRosa Sensat va ser la directora del centre educatiu El Bosc, una de les primeres escoles municipals a l’aire lliure creades a principis del segle XX. Com ella, un grup de mestres van introduir a casa nostra la coneguda “corrent de renovació pedagògica”. Proposaven una escola nova que basés els seus principis en un profund esperit participatiu i democràtic. 100 anys després, les tesis educatives es mantenen. Un tros de vida L’Oncle Manel totsxtots - 19/11/2010\tManel Giménez Valentí, conegut com l’oncle Manel, diu que dels records que guarda dels seus avantpassats no ha esborrat que van ser perseguits i acusats de ser “vagos i maleantes” fins la transició. A la secció “Un tros de Vida”, La periodista Laura Balagué es trasllada a Mataró per conèixer aquest gitano català que treballa a favor de la prosperitat del poble gitano i la convivència amb tots a Catalunya. Una tasca reconeguda amb la Creu de Sant Jordi i la Medalla d’Honor de Barcelona. Un tros de vida Mariano Marzo, catedràtic de recursos energètics totsxtots - 9/11/2010\tFa temps que els experts alerten que el petroli s’acaba, que aquest combustible fòssil amb tants clients i tants amos no durarà per sempre. Alguns vaticinaven que la devallada començaria el 2007, altres el 2010, i els més optimistes, cap el 2030. Un tros de vida Pàgina següent » Vídeo L'Observatori entrevista Francesc Castanyer, agent dels Mossos d'Esquadra i autor de 'L'ofici de viatjar' - Posted to L'observatori Carlos Palacio: "La Generalitat s'ha compromès a informar millor els camioners" - Posted to L'observatori Xavier Amor: "L'elecció directa dels representants electes és un repte que tenen els partits" - Posted to L'observatori GASTROPINDOLES Jordi Avila amb Joan Pagés de la cava Pagés Entrena. - Posted to Girona ara Joan Timoneda i en Carlos Martín , com cada setmana us portem el resum de l’actualitat des de la sàtira i la redacció irònica de “el Capicua”. - Posted to Girona ara L’Estació Espai Jove , amb l’Edu Ortiz aquesta setmana parlem de viatges “Low Cost”. - Posted to Girona ara Veus de Girona, divendres, 24-05-13 - Posted to Girona ara NOTICIES FREQÜENCIA GIRONA: l’actualitat al punt a les nostres comarques. - Posted to Girona ara Parada i Fonda aquesta setmana començarem amb el tres Peres; Pere Bahi de la Xicra parla del Sopar Maridat de aquesta nit, en Pera Arpa de "Cal Arpa" de Banyoles ens fa un tast de la cuina de Primavera i Pere Puigbert ens dira quins productes de temporada podem compra. - Posted to Girona ara l’Esgarrapada el diputat al Parlament de Catalunya, Xavier Dilmé ens parla del dèficit fiscal. - Posted to Girona ara “Teràpia de shock” us presentem el seu darrer treball discogràfic aparegut aquesta mateixa setmana. “que mai no pari” - Posted to Girona ara Josep M. Pla , president de L’Estació Nàutica de l’Estartit, per parlar de la celebració de la Festa del Mar. - Posted to Girona ara Barcelona capital de festivals musicals - Posted to El mirador BCN Gent del Barri. Poble Sec (últim) - Posted to El mirador BCN Xavier Theros i el Senyor Borra - Posted to El mirador BCN Barcelona es mou. Alfons Perona i els vianants - Posted to El mirador BCN Mostra de comerç a Sant Gervasi - Posted to El mirador BCN Racons de Barcelona amb Magda Oranich - Posted to El mirador BCN Recomanacions teatrals i entrevista a Toni Gomila - Posted to Matins en xarxa Espectacular estàtua de sorra a la platja de Sant Sebastià - Posted to El mirador BCN Arxius


ARTICLE: Per què dimonis alinear la Cooperació al Desenvolupament amb el Clima i el Medi Ambient? – Lo Campus diari Data publicació 1 novembre 2021 1 novembre 2021 per Susanna Moorehead, Presidenta del Comitè d'Ajuda al Desenvolupament de l’OECD A mesura que el món lluita per recuperar-se de la crisi de la COVID-19, la crisi climàtica s’intensifica. El Canvi Climàtic és el repte més gran al qual ens enfrontem i les persones més vulnerables del món, que menys han contribuït al canvi climàtic global, ja pateixen alguns dels pitjors impactes. Hem d’actuar ara. De cara a la COP26, es presta molta atenció als països amb altes emissions. Els països més pobres del món, els ciutadans dels quals sovint viuen sense un accés fiable a l’electricitat, no s’han de deixar fora dels debats. És per això que el Comitè d’Ajuda al Desenvolupament de l’Organització de Cooperació i Desenvolupament Econòmic ha publicat una Declaració sobre un nou enfocament per alinear la cooperació al desenvolupament amb els objectius de l’Acord de París sobre el Canvi Climàtic. Aquesta Declaració històrica és un gran pas endavant per al futur de la Cooperació al Desenvolupament i com pot funcionar millor per abordar les conseqüències i les causes del canvi climàtic. És un pla d’acció que mira al futur. Acceptar la visió és la part fàcil; ara hem de complir els nostres compromisos. Aquí hi ha quatre coses que com a donants necessitem fer: En primer lloc, les necessitats d’adaptació dels països en desenvolupament, especialment els països menys desenvolupats i els petits estats insulars en desenvolupament, són urgents i requereixen més atenció. Els efectes nefasts del canvi climàtic ja estan canviant les vides i els mitjans de vida de les persones pobres d’aquests països. Els petits estats insulars en desenvolupament s’estan ofegant a causa de l’augment del nivell del mar. A molts països menys desenvolupats, la inseguretat alimentària es veu agreujada per les sequeres, les inundacions i l’augment de la incertesa climàtica. La competència pels recursos naturals escassos, especialment l’aigua, està alimentant els conflictes. El Banc Mundial calcula que el canvi climàtic podria forçar el desplaçament intern de 216 milions de persones l’any 2050. Això se suma al fet que almenys 100 milions de persones van tornar a la pobresa per la COVID-19. La Cooperació per al Desenvolupament ha d’abordar aquestes qüestions de manera directa, finançant més adaptació i reduint les barreres al finançament, utilitzant l’Ajut Oficial al Desenvolupament i altres fonts per donar suport a mitjans de subsistència resilients al clima, invertir en la preparació per resistir desastres naturals i donar suport al creixement verd diversificat i integrador. En segon lloc, hem de complir el nostre compromís de treballar cap a la petjada de carboni zero, donant suport als plans dels propis països socis per a una transició justa i equitativa. Comprometre’s a posar fi a l’Ajut Oficial al Desenvolupament per a la generació d’energia tèrmica de carbó a finals d’aquest any, tal com fa la Declaració del Comitè d’Ajuda al Desenvolupament, és un bon començament. Podem i hem d’anar més enllà desenvolupant nous enfocaments sobre la millor manera d’utilitzar l’Ajut Oficial al Desenvolupament, ajudant els països socis a arribar a la petjada de carboni zero i beneficiar-nos de la tecnologia més recent i de la caiguda del cost de les energies renovables. Podem utilitzar l’Ajut Oficial al Desenvolupament per ajudar als països a innovar i assumir riscos que podrien transformar les vides i els mitjans de vida de les persones pobres, especialment aquells que viuen sense accés fiable a l’electricitat i, quan sigui possible, fins i tot fer el “salt” cap a les energies renovables. En tercer lloc, no podrem complir el nostre compromís compartit de no deixar ningú enrere sense fer front també al canvi climàtic. Els Objectius de Desenvolupament Sostenible del 2015 ho reconeixen, però el 2021 encara no estem fent prou per alinear la Cooperació al Desenvolupament amb l’adaptació i mitigació del canvi climàtic, malgrat que s’està agreujant la pobresa i la desigualtat. Això significa integrar les consideracions climàtiques i mediambientals en totes les polítiques i programes. A mesura que ens centrem més en el clima, no hem d’oblidar de defensar la igualtat de gènere: no hi haurà transicions justes ni sostenibles sense incloure dones i nenes. Per tenir el major impacte, les nostres intervencions han de respectar els principis d’eficàcia en el desenvolupament al ser liderades pels països, centrades en els resultats (desenvolupament i intel·ligents pel clima), transparents i responsables i basades en associacions genuïnes. Aquests principis són tan rellevants per a un bon finançament climàtic com una bona Cooperació al Desenvolupament. Per demostrar que ens referim als negocis, com a donants hem de ser més transparents sobre com informem sobre el finançament del clima, especialment l’Ajut Oficial al Desenvolupament. En quart lloc, tots hem de mobilitzar més recursos, almenys els 100.000 milions de dòlars. L’Ajut Oficial al Desenvolupament mai serà suficient per si sola; hem de pensar més enllà i incentivar la innovació i el finançament del sector privat per ajudar els països més pobres a adaptar-se i fer la transició cap a una energia més neta per a tothom. Podem combinar l’Ajut Oficial al Desenvolupament amb el finançament del sector privat per fer-lo anar més enllà i arribar a llocs on el finançament privat no hi pot arriba sol. Més finançament, combinat amb un pensament innovador, compartir coneixements i tecnologia existents i mercats energètics que funcionin bé, ajudaran els països en desenvolupament a aconseguir les seves pròpies transicions. Aquesta és la nostra oportunitat de demostrar com pot ser el creixement sostenible en un món que canvia ràpidament. Els països menys desenvolupats i els petits estats insulars en desenvolupament necessiten visibilitat i veu a la COP26, i en la resta d’anys fins al 2030, si el món vol avançar en l’abordatge de les crisis del duel de pobresa i clima. El temps s’està acabant, però la Declaració del Comitè d’Ajuda al Desenvolupament de l’Organització de Cooperació i Desenvolupament Econòmic és un pas important. El Comitè d’Ajuda al Desenvolupament té ara l’oportunitat d’utilitzar tots els seus recursos per ajudar a crear un futur més sostenible per a la propera generació, sigui on sigui que visquin. És per això que hem d’alinear la Cooperació al Desenvolupament amb el Clima i el Medi Ambient. Susanna Moorehead, Presidenta del Comitè d’Ajuda al Desenvolupament de l’Organització de Cooperació i Desenvolupament Econòmic (OECD) COOPERACIÓ INTERNACIONAL “Marcadors per Resoldre: Què té a veure el canvi climàtic amb la salut ment... INTERNACIONAL / Què passa ara amb les universitats afganeses? EDUCACIÓ / Qüestions perilloses a la Universitat: la llibertat acadèmica


Donem la benvinguda a la tardor amb moltes ganes i il·lusió!!! | El Blog de la Residencia Blanes Home / Agenda / Donem la benvinguda a la tardor amb moltes ganes i il·lusió!!! Ha arribat la tardor, una època de l’any plena de festes i coses típiques que agraden tant als nostres residents. Durant aquest mes realitzarem un gran ventall d’activitats relacionades amb aquesta estació, entre les quals destaquem: Taller de cuina, elaboració de panellets. Sortida al centre de Blanes. Fem una volta pel cas antic de la nostra població, visitem les botigues i fem un cafetó. Castanyada: Celebrem aquesta festa ambientant tota la residència, amb la nostra castanyera particular, menjant castanyes, moniatos, i panellets acompanyats dels nostres familiars i amics. Donarem per finalitzat el mes amb la celebració dels aniversaris dels residents que han fet anys durant aquest mes d’Octubre. Article anterior Decoració de tardor! Article següent 1a sessió de Musicoterapia


La Floresta engega la seva XXIV Setmana Cultural - Notícies de les Borges Blanques i les Garrigues - Ràdio Les Borges 107.1 FM La Floresta engega la seva XXIV Setmana Cultural Els actes tindran lloc del 25 al 31 de març, a les 22 hores, al Local Social El dilluns, 25 de març, comença un dels actes més coneguts i concorreguts que s'organitzen a la Floresta, la Setmana Cultural, que enguany arriba ja a la seva vint-i-quatrena edició i que han organitzat conjuntament l'Ajuntament de la Floresta, la Llar del Jubilat, els Amics del Castell i l'Associació de Dones Espígol de la població amb la col·laboració de l'Institut d'Estudis Ilerdencs (IEI). L'alcalde del municipi, Jaume Setó, serà l'encarregat d'inaugurar la Setmana Cultural, i la vicepresidenta de l'Institut d'Estudis Ilerdencs, Rosa Pujol, farà la presentació del cicle cultural florestí. Seguidament, s'iniciarà la sèrie d'activitats que es duran a terme fins el diumenge, 31 de març, amb la conferència “Catalunya, 1714-2014”, a càrrec del Sr. Josep Rull, secretari d’organització de CDC i diputat al Parlament de Catalunya. La inauguració i aquesta conferència tindran lloc el dilluns, 25 de març, a les 22 hores, al Local Social del poble (totes les activitats de la Setmana Cultural se celebraran a les 22 hores i al Local Social). Dimarts es farà una xerrada a càrrec de Joan Antoni Melé, sotsdirector de Triodos Bank a l'Estat espanyol, amb el títol “Diners i consciència: cap a una renovació social”. Dimecres tindrà lloc un dels actes més destacats dels que s'han programat enguany: la conferència “Catalunya: Economia i política” a càrrec de la Sra. Muriel Casals, presidenta d‘Òmnium Cultural. Per dijous es canvia de tipus d'activitat i serà el torn de Trams, un conjunt musical de Valls que compta amb la veu de Bàrbara Flores, que oferirà un cafè-concert. El divendres es deixarà el Local Social per, també a les 22 hores, acompanyar una processó pels carrers de la Floresta, en motiu del Divendres Sant. El dissabte, 30 de març, el president del Consell Comarcal, Juli Muro, serà l'encarregat de tancar aquesta edició de la Setmana Cultural de la Floresta, que inclourà, encara, el mateix dissabte, un espectacle de màgia i humor a càrrec d'Eugeni i, per últim, diumenge, es durà a terme un ball de fi de festa amb el Duet Rubens. Programa de la XXIV Setmana Cultural de la Floresta. (PDF 214,68 Kb) Un dels actes de la Setmana Cultural de l'any passat. (Foto: Diputació de Lleida)


Màrius Serra (Barcelona, 1963) m'acull al seu estudi, ple de llibres fins al sostre. La producció d'aquesta cambra és impressionant: més de 10.000 mots encreuats en català publicats a 'La Vanguardia' des dels anys noranta. Més de 25 llibres entre assaig i novel·la i tota mena de col·laboracions als mitjans de comunicació. Llanço la primera pregunta i no para de xerrar: literatura, llengua catalana, política... Serra és un treballador de la paraula: escriptor, 'enigmista' i jugador. No té ni la mica de fanfarroneria, pròpia d'alguns escriptors. Simplement —amb tota la dificultat que això comporta— es tracta d'una persona que pot viure de la seva passió: escriure i jugar en català.


L'amistat i la poesia entre el carter i Neruda s'entrellaça en el Principal Assumpta Bassa | 11 febrer 1999 Maskarada va estrenar «El cartero de Neruda» el 1997. Una bella història d'amistat i poesia amb el teló de fons d'una part de la història de Xile en un moment crucial. Un jove carter que té com a únic client el poeta Pablo Neruda, que admira profundament. Entre ells dos es crea una gran amistat. Per conquerir l'al·lota dels seus somnis el carter, Mario Jiménez, rep l'ajuda dels versos de Neruda. «Es una comèdia divertida en una primera part però a més té un sentit dramàtic idestructible cap al final que fa que el públic s'emocioni». Així parlava Carlos Panera director de la companyia de Bilbao Maskarada que avui i fins dia 21 representen en el Teatre Principal El cartero de Neruda, la versió teatral de la novel·la d'Antonio Skarmeta que originalment es titula Ardiente Paciencia. La darrera versió cinematogràfica dirigida per Michael Radford amb el títol El carter i Pablo Neruda va crear un gran impacte internacional. «La història que es conta a la pel·lícula i la que feim nosaltres és la mateixa però al final no tenen res a veure. Els personatges, malgrat que siguin els mateixos, són diferents. Hi ha una sèrie d'ingredients que en el film no apareixen. Abans d'estrenar l'obra hi havia una mica de recel, però la reposta del públic ha estat molt positiva» afirmava el director. El cartero de Neruda està ambientada en el Xile d'Allende. En el relat es confon la relació entre ambdós personatges amb esdeveniments com la nominació de Neruda a candidat electoral, el seu nomenament com a ambaixador a París, la concessió del premi Nobel, el seu retorn a Isla Negra, el cop d'Estat de Pinochet el 13 de setembre de 1973 i la mort de Neruda amb la boda del carter i el naixement del seu fill tot això acompanyat de les poesies de Neruda.


El món de les ONES: Circ i pa amb xocolata per celebrar l'ANIVERSARI Setmana de celebracions. He fet 41 ANYS, la meva filla ja ha complert 3 i ja fa 1 ANY que aquest bloc està en marxa. Uffff! quantes coses a celebrar..... Per això, estem fent coses "especials". El dissabte vam anar al Circ Raluy tota la família. Pel matí, ens ho vam muntar per fer que era una casualitat que passavem per davant del circ al Moll de la Fusta i que tenien entrades. Les nenes van estar molt il·lusionades tot el dia (nosaltres els grans també). (Però de de casualitat. El dia d'abans, com una "aparició" se em va acudir que podiem anar. Bé, aparició, aparició.... de fet, vaig passar per davant amb el cotxe, i al veure'l tant il·luminat i amb un cel que començava a despertar-se em van venir unes ganes terribles de passar una estona allà dins). I quan vam estar a dins: FANTÀSTIC! Quines cares, de por, d'emoció, d'alegria, de diversió. Ens ho vam passar d'alló més bé, i a la sortida, alguns volien ser de grans trapezistes. Aprofitant que estem a la setmana dels barbuts, el diumenge vaig anar a la benedicció dels Tres Tombs de Vilanova i la Geltrú (mai se sap). Llàstima que va estar una mica passat per aigua (i no beneïda!). Els dies dels aniversaris, felicitacions, regals.... i el dia a dia. Aquesta setmana, també he recuperat un gust de petita que tenia oblidat: pa amb xocolata. Deliciós... encara qué mira com són les coses, recupero aquesta infància passada quan tot just he fet un any més.... estaré en el punt de retorn per tornar a ser una nena? De l'aniversari del bloc.... ja parlaré en un altre post....


Els Benjamins A no poden amb La Union “B”. » Els Benjamins A no poden amb La Union “B”. A pesar de la derrota els Benjamins A mantenen la seva posició a la classificació. L’equip de La Unión “B“, iphone cover original va aconseguir la seva victòria consecutiva dins Son Caulelles, on el nostre equip va estar a punt de remuntar per dos cops el partit. Ben aviat l’equip visitant va marcar el primer gol, només s’havien jugat dos minuts i Escales marcava el 0-1, custodia samsung no es va fer esperar la reacció de l’Sporting i al minut 3 Ramis marcava el gol de l’empat (1-1), tres minuts bojos, del 18 al 21, iphone 8 plus custodia varen deixar el marcador amb un 2-3 a favor de l’equip visitant, resultat amb el qual acabaria la primera part. Al minut 32 Pastor aconseguia que l’Sporting empatar un cop més el partit (3-3), el minut 37 novament La Unión “B“, cover samsung custodia es tornava avençar en el marcador per establir el 3-4, custodia samsung s8 l’Sporting va intentar reaccionar per tornar a empatar, i al darrer minut el 48, custodia samsung s7 edge novament La Unión “B” marca el seu cinqué gol per deixar el definitiu 3-5, Publicat per Sporting Sant Marçal a les 13:26 Els Benjamins B guanyen i mantenen la tercera plaça. Derrota i empat dels dos amateurs.


EL HOMBRE DE LAS MIL CARAS | M.A.Confidential Amb l’èxit de la més que notable La Isla Mínima com a antecedent, Alberto Rodríguez aposta per un film força diferent en execució, però en el fons no tan allunyat en el seu retrat de l’Espanya de finals del segle XX. El Hombre de las Mil Caras té una narrativa més directa, però en cap cas més senzilla, ja que afronta una considerable dificultat a l’hora de clarificar el context de la seva història i personatges, així com de construir la cronologia dels fets amb el ritme adequat. No obstant, al final aquest acaba sent un dels grans triomfs de Rodríguez. A pesar que el bombardeig inicial d’informació contextual necessita cert grau d’atenció, la pel·lícula sap gestionar amb encert el mode i el moment per a explicar les coses, respectant l’espectador i a la vegada donant-li tota la intriga i la complicitat que demana. És cert que la veu en off potser és massa òbvia en moments puntuals, o que fins i tot ens mig ‘spoileja’ alguna cosa que vindrà més endavant, però el seu ús és aquí un recurs del tot justificat per a completar la quantitat de dades a tenir en compte. De nou, Alberto Rodríguez treballa amb personatges que tenen un gran valor per allò que callen. En realitat, a El Hombre de las Mil Caras només n’hi ha un, però podríem dir que ja val per tots. El retrat de Francisco Paesa està perfectament cuidat des de l’inici, sempre de forma translúcida; com un mag que poc a poc ens ensenya alguns dels seus trucs, però mentrestant ens n’està aplicant d’altres per darrere. Gràcies a un enorme Eduard Fernández, Paesa se’ns mostra com un home d’aspecte fràgil, quasi monòton, però que rarament perd el control del que fa. Això sí, de les mil cares que coneixem d’ell, mai arribem a desvelar del tot la veritable, encara que Alberto Rodríguez ens hi acosta cada vegada més. Destaca, per exemple, com el director retrata la infructuosa relació de Paesa amb l’amor de la seva vida, i com és capaç de sintetitzar en un parell d’escenes la seva soledat, contrastada amb l’èxit de tota la resta. La història de Francisco Paesa pren la seva dimensió més atractiva i rellevant quan s’inicia tota la seva vinculació amb la fugida de Luis Roldán. Aquí, El Hombre de las Mil Caras no només activa la seva maquinària narrativa com a thriller, sinó que comença a activar el seu reflex de la política espanyola de l’època (o potser la present també). No en va, una de les grans qualitats de Paesa és la de moure els fils de forma sublim amb tot això, com un jugador d’escacs que sap perfectament com reaccionarà cada adversari davant els seus moviments. Ell era l’home idoni per actuar a l’ombra, però a la vegada un nom amb qui ningú volia ser vinculat; i aquest doble joc és aprofitat per Paesa amb tot l’enginy del món. És curiós que en una pel·lícula on es mostra la fuga de Luis Roldán, que tantes pàgines i obertures d’informatius va ocupar en el seu dia, resulti no ser el personatge a seguir. El Hombre de las Mil Caras demostra que qui mereixia el protagonisme principal no era precisament ell, sinó la ment constructora de tot plegat. Si la pel·lícula no acaba d’arrodonir la seva excel·lència és perquè hi ha diversos elements que no funcionen amb tota la precisió desitjada. El principal d’ells és el tractament dels personatges secundaris, que queda massa enrere respecte el protagonista; aquest fet repercuteix especialment en el cas de Jesús Camoes (José Coronado), el retrat del qual es limita a la veu en off i quatre pinzellades més, però que en realitat sempre està per allà sense que sapiguem gaire d’on ha sortit. També l’ús de la música de Julio de la Rosa, que comença dinamitzant l’acció i donant personalitat al film, acaba resultant un pèl carregant i repetitiva. En tot cas, són detalls que no castiguen suficientment la solidesa d’El Hombre de las Mil Caras, que certifica el bon moment pel qual passa el thriller espanyol i consolida Alberto Rodríguez com un dels cineastes més en forma del país. Serà perquè les seves pel·lícules ens conviden a pensar, enlloc de limitar-se a “parlar i parlar” com fan d’altres. ← DOCTOR EXTRAÑO


Josefina Roma ha rebut aquest dissabte en un acte al Palau de la Virreina el premi Joan Amades de Cultura Popular i Tradicional 2018 en reconeixement a la seva tasca en l'àmbit de l'antropologia, especialment en la cultura popular i tradicional. En un comunicat, l'Associació Cultural Joan Amades ha informat que la Junta ha tingut en compte la tasca acadèmica, investigadora i divulgadora de Roma i la seva bona sintonia amb l'associacionisme cultural català. Addemás, l a Dra. Josefina Roma es va jubilar el 2015 després de més de 40 anys dedicats a la Antropologia. Roma ha pres la paraula i ha repassat la seva relació amb Joan Amades, des que va fullejar un exemplar del Folklore de Catalunya fins a conèixer a Amades des d'un vessant més personal. En l'acte, la premiada ha rebut a través d'un vídeo la felicitació de l'exconseller que està a Bèlgica Lluís Puig i el director de Cultura de Proximitat de l'Institut de Cultura de Barcelona (Icub), Carles Sala, ha destacat la trajectòria de Roma. També han participat el vicerector de Doctorat i Promoció de Recerca de la Universitat de Barcelona (UB), Xavier Roigé, i el president de l'Associació, Gustau Molas, que ha valorat la constància de Roma i la data en què es lliura el premi coincidint amb els Tres Tombs.


BLOC DE REMOLAR: 2017 Este divendres 6 d’octubre estarem de celebració a Betxí: mostrarem el resultat de la II Fase de Restauració del Palau-Castell, la joia renaixentista del nostre poble. Després de vora any i mig d’intensos treballs, l’obra està enllestida i acabada. En estos moments, ens trobem pràcticament al bell mig d’este magnífic procés que culminarà, esperem que més prompte que tard, amb la completa recuperació d’este edifici únic a les nostres comarques, per la seua història, per la seua bellesa, per la seua riquesa arquitectònica. Un procés que va començar fa sis anys i que ja no té volta enrere. Els treballs actuals s’han centrat en la rehabilitació de quasi tota la planta baixa, amb les estances principals de la casa de Pasqual Meneu, del segle XIX, la reconstrucció de la seua cuina per a la futura cafeteria, l’establiment de serveis i la instal·lació d’un ascensor que fa accessible tot el monument. Així mateix, s’ha recuperat en forma de jardí el Patiàs i el baluard del segle XV-XVI. Però sense dubte que l’emblema d’esta fase és la Sala de la Volta, del segle XV, que albergarà una sala cultural polifuncional conjuntament amb l’activitat hostelera. Este espai completament diàfan en l’actualitat, va ser el centre neuràlgic de la població durant diverses dècades del segle XX, ja que era el cine del poble i nucli de reunions i vida dels veïns i veïnes. Ens acostem al dia gran dels valencians, el 9 d’octubre, i per això hem volgut aprofitar-lo per oferir a tots els valencians i valencianes el nostre edifici més preuat, el Palau-Castell. Perquè este magnífic monument ens proposa un recorregut de més de sis segles per la nostra història, per la nostra cultura, per les nostres arrels. Este cap de setmana obrim les portes del Palau a tots els veïns i visitants, per tal que puguen admirar el treball fet durant segles i segles pels nostres avantpassats. Un patrimoni, de tots els valencians. Publicat per Remolar a 12:28 Cap comentari: Enllaços a aquest missatge Ací teniu, a tall d'exemple, algunes imatges que visualitzen clarament com està l'Avinguda Joaquim Dualde: -arbres podrits per l'interior, plantats aleatòriament i sense un estudi clar de les varietats; -lloses trencades, rematades parcialent, afonades i, fins i tot en alguns casos, desaparegudes i/o diferents les unes de les altres; -vegetació morta o envellida, per citar només dos adjectius dels molts que podrien definir els "setos"; -il·luminació desigual, amb faroles instal·lades aleatòriament, en molts casos; -creuament perillós i sense definició a l'entrada del poble. Com dic, són només alguns dels motius que ens han dut a remodelar l'avinguda Joaquim Dualde. Però crec que, com a resum, es podrien agrupar en tres: 1. MÉS ESPAI PER A LES PERSONES La reforma inclou voreres més amples, arbres i faroles millor distribuïdes, amplis àrees per passejar la gent. 2. MÉS SEGURETAT S'argumenta que els "setos" actuals eviten travessar pel mig de la carretera. Però això continuarà evitant-se, en realitat, amb el que es construirà al mig que, alhora serà més uniforme i necessitarà menys manteniment. Però sobretot, la seguretat s'incrementarà amb la recol·locació de les faroles situades estràtègicament, per il·luminar millor l'avinguda i, sobretot, reforçar els passos de vianants. Així mateix, és evident que cal una rotonda a la vora de la gasolinera per acabar amb el creuament que cada any produeix desenes d'accidents. 3. MÉS APARCAMENTS La reforma proporcionarà més places d'aparcaments, ja que passarà a estacionar-se en bateria. En definitiva, sóc conscient que, com en totes les coses, poden haver arguments a favor i en contra. Però posats damunt la balança, crec que pesen més els que demanen una reforma de l'urbanisme urbà, en este cas de l'avinguda, com es recull al pla estragtègic de Betxí, redactat per molts actors socials del poble. La realitat de hui no és la realitat de fa 35 anys. Hui tenim el doble de cotxes que aleshores i cal adaptar-se als nous temps. L'avinguda ha fet la seua funció, i ha funcionat molt bé. Però ara, estem en el segle XXI. Publicat per Remolar a 10:14 Cap comentari: Enllaços a aquest missatge Pareix mentida, però ja ha passat un altre any i estem, novament, a les portes de les nostres FESTES PATRONALS. De fet, este cap de setmana ja tirem el boletó d'eixida amb la Gala de l'Esport, que serà este divendres de vesprada / nit. Enguany, com sabeu, els premiats són Sergio Blasco (Millor Esportista), Martín Bonillo (Esportista Revelació), Ximo Alcalà (Vida dedicada a l'Esport), Club d'Escacs (millor Club) i Juanen de la Rosa i Emilio Torres (Menció Especial). L'acte tindrà lloc a les 7 de la vesprada a l'Auditori. De seguida, el dissabte, tenim la inguaruacaió de la Senda de Sant Antoni, el campionat de Petanca, la carrera infantil, partit de futbol, concert de música, recital de poesia... és a dir, tot un seguit d'actes que ja no pararan fins a les portes de les festes, que obrirem el divendres 15 amb el discurs de la Troupe Malabó, que enguany serà el pregoner 2017. Durant tota la setmana hi haurà, com sempre, tot un ventall d'esdeveniments esportius, culturals i musicals preparats per a totes les edats per tal que anem escalfant els motors de cara al que ens vindrà. Ja queda ben repoquet per començar les nostres Festes! Publicat per Remolar a 8:32 Cap comentari: Enllaços a aquest missatge J. SEBASTIÀ A BETXÍ En les últimes setmanes estem intensificant, des de molts pobles de la Plana Baixa, un moviment en defensa de la nostra taronja i, més en concret, de la clemenules. De fet, ahir mateix, vaig tindre la que va ser tercera reunió d'este estil en l'ajuntament de Nules en els últims dos mesos. En este foro de treball hi ha representats, com he dit, molts ajuntaments de la nostra comarca, tots de signe polític diferent (i això és realment important), juntament amb sindicats agraris, cooperatives i entitats lligades al món dels cítrics. Entre altres objectius, de moment s'està plantejant la possibilitat de crear una denominació d'origen proòpia que tendisca a marcar la qualitat i localització de la clemenules. I a més a més, s'ha iniciat una recollida de firmes en protesta per la modificació del reglament que la UE va plantejar el passat any per deixar que la taronja sud-africana entre als nostres països sense aranzels durant tota la tardor. En aquell moment, Jordi Sebastià, el nostre eurodiputat per Compromís, va ser un dels màxims defensor dels nostres interessos i (lamentablement) l'únic representant valencià que va votar en contra d'eixa modificació. Per això, este dijous, el tindrem entre nosaltres, per tal que ens explique de primera mà com van ser aquelles negociacions, quines incidències tindrà el nou reglament i quines perspectives de futur s'entreveuen. Vos esperem este dijous dia 6 a les 7 de la vesprada a la seu Social de Ruralnostra. Segur que valdrà la pena. Publicat per Remolar a 15:56 Cap comentari: Enllaços a aquest missatge


Nou model de quiosc de l’ONCE a Castell-Platja d’Aro Castell-Platja d’Aro.- L’entitat ha escollit Platja d’Aro per presentar el seu nou model de punt de venda. Situat a l’Avinguda de S’Agaró, número 42 els materials actuals són biodegradables i la seva configuració ofereix millor exposició dels productes, més comoditat als treballadors i major adaptació dels punts de venda a l’entorn urbà. A la presentació hi eren presents el delegat territorial de l’ONCE a Catalunya, Enric Botí; el director de l’ONCE a Girona; Francesc Rodríguez; els venedors locals i l’alcalde, Maurici Jiménez. L’Organització Nacional de Cecs es va fundar l’any 1938 i per poder-se mantenir una decret governamental de 1939 ells atorgava el que llavors s’anomenava sorteig procecs: llavors els cupons tenien tres xifres, els sortejos eren provincials i la gestió de la institució era en gran part de l’Administració de l’Estat. Durant tots aquests anys ha impulsat projectes laborals, formatius i socials i va constituir la Fundació ONCE el 1988 generant des de llavors 80.000 llocs de treballs per persones amb discapacitat. Arxivat com a: Baix Empordà, Comerç, Serveis, Societat Etiquetat com a: Castell-Platja d’Aro, comerç, discapacitat, novetat, ONCE, serveis, societat, treball


Un estudi internacional "obri les portes" a un tractament més eficaç del càncer de mama | Valencia Extra L’Institut d’Investigació Sanitària Incliva, de l’Hospital Clínic de València, participa en un assaig internacional que “obri les portes a un tractament més eficaç del càncer de mama”, segons destaca l’entitat. Es tracta d’un projecte multicèntric i aleatoritzat sobre l’ús del fàrmac olaparib, després de quimioteràpia, en càncer de mama localitzat HER2 negatiu amb mutacions germinals en els gens BRCA1/2, que ha demostrat un augment de la supervivència després del tractament durant un any, si bé es requereixen encara més estudis per a ratificar aquests resultats i valorar a quin subgrup de pacients beneficia en major mesura, precisen. Les conclusions d’aquest estudi -‘Olympia. A phase III, multicenter, randomized, placebo-controlled trial of adjuvant olaparib after (neo)adjuvant chemotherapy in patients with germline BRCA 1/2 mutations and high-risk HER 2 negative early breast cancer’-, que acaben de presentar-se en el marc del 57é congrés anual de FÀSTIC (American Society of Clinical Oncology), i s’han publicat simultàniament en The New England Journal of Medicine, obrin les portes a una nova teràpia dirigida en el càncer de mama localitzat hereditari. L’any 2020 es van diagnosticar un total de 34.088 nous casos de càncer de mama a Espanya, sent aquest tipus de tumor el més freqüent entre les dones al nostre país. S’estima que entre el 5% i el 10% dels càncers de mama són hereditaris, i, d’aquests, els més freqüents són deguts a mutacions en els gens BRCA1 i 2. Els gens BRCA 1 i 2 s’encarreguen de reparar l’ADN (el nostre material genètic), que està sotmés a contínues modificacions. Si existeix una mutació en BRCA1/2, l’ADN no es repara correctament i existeix un augment de risc de càncer de mama i d’ovari, fonamentalment. Tots els avanços en la investigació dels últims anys estan permetent aprofundir en el coneixement de la biologia i les bases moleculars del càncer de mama, la qual cosa, al seu torn, facilita la identificació de noves dianes terapèutiques i uns tractaments més selectius per a les pacients. Els progressos van encaminats cap a un maneig diagnòstic i terapèutic més precís i individualitzat per a aconseguir els resultats òptims. Per això són tan importants els estudis com Olympia, sobre l’eficàcia d’olaparib, un fàrmac oral que pertany a la família dels inhibidors de l’enzim poli ADP ribosa polimerasa (PARP). Els inhibidors del PARP són el que es coneix com un tractament dirigit, que han demostrat en estudis previs que són capaços, en cèl·lules tumorals amb una mutació BRCA1/2, de generar la mort d’aqueixes cèl·lules canceroses. Aquest estudi –un assaig aleatoritzat doble cec de fase III– va incloure pacients amb càncer de mama localitzat amb factors clínic-patològics d’alt risc perfil Triple negatiu o Luminal amb mutació en els gens BRCA1/2. En total van participar 1.836 pacients de 420 centres en 23 països, dels quals 109 pacients corresponen a centres espanyols. A Espanya van participar 40 hospitals, incloent-hi l’Hospital Clínic de València-Incliva un total de 10 pacients. Les pacients es van assignar a l’atzar a rebre olaparib o placebo durant un any. L’objectiu principal era la supervivència lliure de malaltia invasiva. Els resultats han mostrat un augment en la supervivència lliure de malaltia en el grup al qual li va correspondre la branca de tractament amb olaparib. I al mateix temps s’ha demostrat que el fàrmac oral olaparib té una bona tolerància i, a més, no causa alopècia. El fonamental d’aquesta investigació és que permet seleccionar a aquelles pacients amb càncer de mama amb mutacions hereditàries en els gens BRCA1 i 2 i oferir-los un nou medicament dirigit cap a una diana molecular. En aquest projecte ha participat el Grup d’Investigació de Biologia en Càncer de mama d’Incliva, sota la direcció de la doctora Begoña Bermejo i la participació dels doctors Maite Martínez, Juan Miguel Cejalvo, Cristina Hernando i les infermeres d’investigació Silvia Coret, Isabel Catoira, Sara Rodíguez i Cristina Tebar. La American Society of Clinical Oncology ha celebrat aquesta setmana, entre els dies 4 i 8 de juny, la seua 57a edició (57th FÀSTIC Annual Meeting), la gran trobada anual en el qual es donen cita oncòlegs de tot el món. Al llarg de cinc dies, els millors experts han abordat temes científics de rellevància i han mostrat els últims avanços en la lluita contra el càncer. La trobada de FÀSTIC 2021 s’ha celebrat en format virtual per segon any consecutiu a causa de la pandèmia per Covid-19 i no en la seua tradicional seu del centre de convencions McCormick de Chicago (els EUA), que, en passades edicions, acollia a milers d’oncòlegs. Fins al 8 de juny s’han debatut en desenes de sessions diferents els principals estudis dels 4.900 presentats al congrés. L’estudi Olympia es va presentar en la sessió més important d’aquesta trobada.


"Volem que s'entengui l'emprenedoria com una sortida professional" - Aseitec Transcripció de l’entrevista realitzada el dilluns 20 de gener a Pedro Gómez, president de l’ASEITEC, en el programa d’Onda Cero ‘Balanç’ dirigit per Víctor Bottini, amb motiu de la signatura del conveni amb la Cecot i La Salle. Dilluns, 20 de gener a Onda Cero Víctor Bottini (VB)- Difondre els valors de l’emprenedoria empresarial i apropar la formació en l’àmbit tecnològic a les petites i mitjanes empreses, aquest és l’objectiu del conveni signat per la patronal Cecot, La Salle Universitat Ramon Llull i l’Associació d’Empreses Informàtiques i Tecnologies de la Comunicació de Catalunya (ASEITEC). Per conèixer més detalls d’aquest conveni parlem amb Pedro Gómez, president de l’ASEITEC. El conveni que ha signat l’ASEITEC amb La Salle i Cecot vol potenciar la cultura empresarial i també la tecnologia i la innovació. A qui va dirigit aquest acord, als estudiants, als empresaris, a tots dos? Pedro Gómez (PG) – El conveni es configura dins del que entenem relacions universitat/empresa. La Salle és una institució de coneixement i d’innovació de llarga trajectòria que impulsa la creació de talent i que és un referent al nostre país. L’ASEITEC agrupa empreses del sector TIC i el seu objectiu és fer d’enllaç entre l’economia TIC i la societat. L’ASEITEC treballa per ser un interlocutor amb els mercats, intervenir en la seva regulació, fer d’enllaç amb l’administració, fomentar l’emprenedoria i la formació per aconseguir un sector molt més competitiu. I en aquest sentit, un dels objectius del conveni que hem signat és el d’explicar la nostra activitat com empresaris. Per crear una empresa cal disposar d’empresaris, però el fet de ser empresari no sempre ha tingut la millor difusió entre les vocacions. Sovint s’ha creat una imatge que avui creiem que és antiga. VB – És una de les claus de la emprenedoria el fet que la universitat i la empresa caminin juntes? PG – Sí, ara el que cal és posar-se a treballar. Empresa i universitat hem d’anar plegats, no hi ha cap més remei. És per aquesta raó que nosaltres ens hem apropat a La Salle. Cal trobar mecanismes que ens permetin fer difusió de la figura de l’emprenedor, figura apassionada, figura inquieta que pot aportar molt a la societat i crear valor en tant en quant la societat necessita de les empreses. Però per aconseguir això cal una actitud molt més proactiva de la que hem tingut fins ara. VB – Heu començat la difusió d’aquest projecte? PG – En aquests moments treballem en la concreció de les accions a realitzar. Estem celebrant reunions conjuntes per concretar el desplegament del conveni. VB – Quines accions es duran a terme? PG – La Salle és una plataforma important de trobades, de fòrums de participació i és en aquest àmbit on nosaltres intervindrem. Celebrarem conferències, aportarem documentació i intentarem participar en algun consell assessor per tal d’analitzar necessitats formatives i per posar de manifest els valors de l’emprenedoria. Volem tractar el tema de l’emprenedoria com a sortida professional. Des de la Salle Technova ja s’està treballant en aquesta línia i el que és important és que totes dues institucions tenim preocupacions comunes respecte la innovació, la ciència i la tecnologia. No podem oblidar que la mateixa comunitat europea ha manifestat que en els propers anys Europa necessitarà 700.000 tecnòlegs i nosaltres hem de treballar per aconseguir-ho. VB – Què diries que ha de tenir un emprenedor del sector informàtic per triomfar? PG – Jo no crec que hi hagi un tret diferenciador entre un emprenedor del nostre sector amb els d’altres sectors. Com ja he dit, un emprenedor és una persona apassionada i inquieta que vol oferir un producte o un servei i que per caminar necessita flux econòmic. És cert que el món de les tecnologies ha anat molt de la ma amb la de l’emprenedor. La Internet que es desplegarà en els propers anys, el BIG DATA ... proporcionarà una quantitat de servei que provocarà un tsunami i això farà que les tecnologies estiguin en molts dels projectes emprenedors. VB – Per tant, l’objectiu final és aconseguir que més gent s’apunti a crear negocis en el sector de la informàtica i les noves tecnologies, no? PG – Evidentment. Fins ara potser no hem sabut transmetre amb passió les oportunitats que s’obren al voltant de les tecnologies i volem treballar per canviar aquesta dinàmica i aconseguir més emprenedors en aquest sector. Podeu seguir l’entrevista completa prement a sobre de la següent imatge (avançar fins el minut 00:52:47) Tags: emprenedors, empresaris, innovació, la salle tecnova, onda cero, pedro gómez


Els Bombers treballaran aquesta nit per aturar l’incendi de la Conca de Barberà i l’Anoia | Redacció | santa maria de queralt | Societat | El Punt Avui Els Bombers treballaran aquesta nit per aturar l’incendi de la Conca de Barberà i l’Anoia Els Bombers treballaran aquesta nit per aturar l’incendi de la Conca de Barberà i l’Anoia Els Bombers treballaran aquesta nit per aturar l’incendi de la Conca de Barberà i l’Anoia Els Bombers treballaran aquesta nit per aturar l’incendi de la Conca de Barberà i l’Anoia + Els Bombers treballaran aquesta nit per aturar l’incendi de la Conca de Barberà i l’Anoia E-mail santa maria de queralt - 25 juliol 2021 21.42 h Actiu i sense control, l’incendi de Santa Maria de Queralt ha cremat 1.372 hectàrees Evacuen una urbanització i ordenen el confinament de Sant Martí de Tous i Santa Maria de Miralles Veïns de Santa Maria de Montbui observen la columna de fum del foc de Santa Coloma de Queralt aquest diumenge al vespre EFE. Actiu i sense control l’incendi de la Conca de Barberà i l’Anoia, amb 1.372 hectàrees cremades. Un hidroavió passa sobre el castell de Santa Maria de Miralles. L’incendi de la Conca de Barberà i l’Anoia segueix actiu aquest diumenge EFE. Els Bombers treballaran aquesta nit per aturar l’incendi de la Conca de Barberà i l’Anoia. Continua actiu i sense control l’incendi de Santa Coloma de Queralt, amb 1.228 hectàrees cremades. Un hidroavió treballa prop de Santa Maria de Miralles EFE. Els Bombers treballaran aquesta nit per aturar l’incendi de la Conca de Barberà i l’Anoia Els Bombers treballaran aquesta nit per aturar l’incendi de la Conca de Barberà i l’Anoia Els Bombers treballaran aquesta nit per aturar l’incendi de la Conca de Barberà i l’Anoia Els Bombers treballaran aquesta nit per aturar l’incendi de la Conca de Barberà i l’Anoia Els Bombers treballaran aquesta nit per aturar l’incendi de la Conca de Barberà i l’Anoia E-mail Redacció - santa maria de queralt L’incendi de la Conca de Barberà i l’Anoia, que es va declarar aquest dissabte a la tarda a Santa Coloma de Queralt, continua actiu i sense control. Ja s’han cremat unes 1.372 hectàrees, 1.013 hectàrees forestal, 354 ha agrícoles i 5 hectàrees de sòl urbà. Per municipis, s’han cremat 1.069,5 hectàrees a Bellprat; 70 hectàrees a Les Piles; 48,5 hectàrees a Santa Coloma de Queralt; 168,5 hectàrees a Santa Maria de Miralles; 13,5 hectàrees de Sant Martí de Tous i 2 hectàrees a Pontils. Els Bombers mantenen que l’incendi té un potencial de 5.000 hectàrees. 🔴 ACTUALITZACIÓ (25/07, 20h)#IFSantaColomaQueralt afecta una superfície provisional aproximada de 1.372 hectàrees. Forestal: 1.013 ha Agrícola: 354 ha Urbà: 5 ha 933 ha dins de l'EIN del Sistema Prelitoral Central. pic.twitter.com/DgsmnHAsGb — Agents Rurals (@agentsruralscat) July 25, 2021 Aquest diumenge a la tarda els equips d’extinció han treballat en les fortes represes i focus secundaris que s’han generat a causa del vent de marinada que ha bufat des del sud i que ha empès les flames en direcció nord. L’avanç del cap del foc ha obligat els Bombers a demanar el desallotjament de la urbanització de l’Aubareda a Sant Martí de Tous i el confinament del municipi. També s’ha confinat el municipi de Santa Maria de Miralles. !! Atesa evolució de #IFSantaColomaQueralt #bomberscat demanem #desallotjament de la urb. Ca n'Aubereda de #SantMartídeTous #Tous i el confinament del municipi. Tots els cossos implicats en l'extinció demanen col·laboració i que NINGÚ S'ACOSTI A LA ZONA DE L'INCENDI #precaució !! El cap dels Bombers de la Generalitat, l’inspector David Borrell, ha confirmat en roda de premsa aquesta nit que l’escenari que preveien si la marinada empenyia el cap de l’incendi s’ha acomplert i el foc ha avançat cap al municipi de Tous. El flanc esquerre i el cap de l’incendi són els que avancen cap al nord, però la caiguda de la nit i l’increment de la humitat relativa fan preveure als Bombers que “el cap perdrà intensitat” i hi haurà “una oportunitat per buscar noves zones de confinament i atacar l’incendi”. “Intentarem confinar l’incendi en un perímetre una mica més gran del que prevèiem”, ha afegit. També ha volgut enviar un missatge de tranquil·litat entre la població confinada. De fet, ha explicat que hi haurà presència de vehicles dels Bombers en els dos municipis confinats per transmetre tranquil·litat entre els veïns afectats. El pirocúmul, és a dir, la columna de fum blanc i cendra provocada pel foc, ha obligat a retirar alguns efectius que combatien l’incendi per seguretat. Tot i això, “una vegada sembla que s’ha calmat, tornen a actuar”, ha garantit el conseller d’Interior, Joan Ignasi Elena. Aquest núvol, en caure, pot haver provocat petits nous focus. Els Agents Rurals investiguen l’inici del foc. Descarten la intencionalitat i les causes naturals i consideren que ha sigut una causa accidental. Durant el dia d'avui hem estat inspeccionant l'àrea d'inici del #IFSantaColomaQueralt Agents majors d'incendis forestals han recollit informació de testimonis i conjuntament amb la unitat canina #GEK9 han estat buscant indicis a la zona. Continuem les tasques d'investigació. pic.twitter.com/0RZ6l4G8Cf Aragonès visita la zona El president de la Generalitat, Pere Aragonès, que ha visitat el centre de comandament, ha demanat a la ciutadania evitar situacions de risc per no haver de mobilitzar efectius a altres zones. “Es manté una situació molt crítica i tenim el cap de l’incendi molt actiu. Les pròximes hores són molts claus”, ha recordat. En aquest sentit, el mateix Borrell ha insistit diumenge a la nit a demanar precaució entre la població per evitar nous incendis que perjudicarien el treball dels Bombers per la simultaneïtat dels focs i, per tant, la divisió dels dispositius. Aquest diumenge al migdia s’ha augmentat la zona d’evacuació, cap als masos aïllats que hi ha des de la carretera C-214c cap al sud-oest, a Santa Margarida de Montbui (Anoia). En total s’han desallotjat 168 persones, de les quals 82 (de Bellprat, Santa Maria de Miralles i Sant Martí de Tous) van ser evacuats dissabte i 86 aquest diumenge, la majoria de masos i cases aïllades. També s’ha desallotjat la casa de colònies La Censada, de Santa Margarida de Montbui, on hi havia una quarantena d’infants i monitors. Tots els menors i els monitors ja han tornat a casa. La resta, uns 46, són veïns de masos de Sant Martí de Tous. A primera hora d’aquest diumenge s’han incorporat a les tasques d’extinció una seixantena d’efectius de la Unitat Militar d’Emergències (UME). A primera hora de la tarda, el govern espanyol ha informat que s’havien augmentat de 6 a a 9 els mitjans aeris de l’UME per treballar a les tasques d’extinció, provinents de Madrid, Osca, Salamanca, Saragossa i Guadalajara. També treballen efectius terrestres provinents de Sòria. Protecció Civil de la Generalitat manté en fase d’EMERGÈNCIA-1 el Pla especial d’emergències per incendis forestals de Catalunya INFOCAT Continuen tallades quatre carreteres: la B-220 a Santa Coloma de Queralt, la BV-2201 a Bellprat, la TV-2011 a Pontils i la BV-2131 a Santa Maria de Miralles.


El C.Sollerense busca jugadoras para la siguiente temporada - Femenino - FutbolBalear.es El C.Sollerense busca jugadoras para la siguiente temporada sábado, 12 de junio de 2010 | Leída 345 veces | El Sollerense busca jugadoras Una vegada que la temporada futbolística a Sóller ha finalitzat (almenys a nivell competitiu), comença la planificació del curs futbolístic 2010/11. És el cas del nostro club, la secció de futbol femení del Círculo Sollerense, que ja ha finalitzat la seva singladura enguany en la lliga autonòmica. Aquesta temporada ha sigut molt accidentada. Més de la meitat de la plantilla ha sofert lesions que han mermat el nostro potencial (alguna lesió fins i tot ha forçat una retirada definitiva), fins el punt de passar angúnies per completar una alineació i acabar la competició. Acabar avantpenúltimes ha estat un mal menor per a un equip amb potencial per acabar molt més amunt a la classificació. Per això, degut a les lesions i baixes sofertes, el Círculo Sollerense vol fer una crida a jugadores de tota Mallorca, de qualsevol edat i nivell, per incorporar-se al nostro equip. Necessitam ampliar la nostra plantilla en profunditat i en totes les posicions per no tornar a passar les angúnies d’aquesta temporada. El nostro equip està obert a tothom. A jugadores de la Part Forana que no tinguin equip al seu poble o comarca d’origen. O jugadores de Palma que no hagin trobat cap club on tinguin garantitzat jugar amb regularitat. També per a al·lotes que desitgin iniciar-se en el futbol de competició. Jugadores experimentades que cerquin un equilibri entre competitivitat i diversió. I veteranes amb ganes de compartir la seva experiència. Totes hi sereu benvingudes, sempre que arribeu amb un mínim de disciplina i compromís. A més, la pròxima temporada estrenarem noves instal·lacions. Durant aquest estiu el Camp municipal d’en Maiol renovarà la seva gespa artificial i construirà grades noves. Afegit a les millores dels últims mesos (tribuna coberta, noves torres de il·luminació...) el convertiran en un dels camps més agradables per a la pràctica esportiva de Mallorca. El propòsit del Círculo Sollerense és mantenir un projecte esportiu femení estable, tal com ja s’ha aconseguit en aquest camp amb el bàsquet solleric. No voldríem ser un equip de tants, que apareix i desapareix al poc temps. Volem ser molt més, i (potser) arribar a ser un referent futbolístic en la Part Forana. Falten dos mesos per començar la lliga, però és millor saber amb quanta gent podem comptar per poder planificar amb garanties. Qui estigui interessada en competir o simplement saber més de nosaltres, pot enviar-nos un correu electrònic a: judith_hm@hotmail.com Gràcies a totes i vos esperam!. Manel García para Fútbol Balear


Cinemes de Barcelona en V.O Les pel·lícules en V.O. transmeten la puresa del cinema, la seva essència més íntima, el que el director volia plasmar en la manera que volia fer-ho, amb els seus encerts i els seus errors. Hi ha persones que no entenen el cinema si no és en versió original, i que només veuen pel·lícules en aquest format. La veritat és que, a Espanya, tenim alguns dels millors actors de doblatge del món. Les pel·lícules doblades a l’espanyol solen tenir una excel·lent qualitat de so, imprimint matisos també molt importants, però els puristes del cinema sempre diuen el mateix: no hi ha res comparable al cinema en versió original. Si ets d’aquests últims, i ja gaudeixes de la vida a la ciutat amb un pis de lloguer a Barcelona, aquest article de ShBarcelona és ideal per a tu, on us parlem de les pel·lícules en versió original i dels millors cinemes de la Ciutat Comtal en els que podeu gaudir de cinema sense doblatge. Article relacionat: Cinema a l’aire lliure 2019 Veure pel·lícules en V.O. a la capital catalana Curiositats sobre el doblatge a Espanya Yelmo Cinemes Barcelona Cinemes Verdi Barcelona El primer doblatge realitzat a Espanya sobre una pel·lícula va tenir lloc poc després de la invenció de cinema sonor. En aquells dies, el doblatge era més complex que en l’actualitat, ja que els professionals havien de memoritzar diverses pàgines dels diàlegs i sincronitzar-los amb els moviments dels llavis dels actors en interpretar-los, cosa que implicava assajar profusament. En la dictadura, el doblatge va tenir la seva època daurada a causa de la Llei de la Defensa de l’Idioma, basada en la màxima de protegir la llengua nacional i poder censurar i alterar els diàlegs per motius polítics o morals. Tant la Itàlia de Mussolini com a països com França i Alemanya la van implantar també als seus territoris. Una altra de les curiositats relacionades amb el doblatge en espanyol per al mercat hispanoparlant té a veure amb els personatges de dibuixos animats i sèries als anys setanta i vuitanta, doblats en un anomenat «espanyol neutre», en el que pretenia ser un espanyol universal. Aquest treball es va realitzar en estudis ubicats a Mèxic i Puerto Rico. El cinema Balmes Multicines V.O. és un nou i modern complex cinematogràfic que compta amb 12 sales de cinema on es projecten estrenes de cinema en versió original. A més, aquestes sales compten amb equips de projecció digital 3D. Finalment, a Balmes Multicines es troba l’única sala de Barcelona en V.O. amb so Dolby Atmos, la més alta tecnologia de so que permet escoltar les pel·lícules amb un so envoltant. Està situat al barri del Putxet. L’espai està obert cada dia de l’any, de manera que qualsevol dia és perfecte per deixar-nos caure pel cinema i aportar alguna cosa a la indústria del setè art. Article relacionat: Obres de teatre del 2019 a Barcelona A Cinemes Yelmo ofereixen una gran varietat de films en versió original, siguin pel·lícules d’estrena, com clàssics o pel·lícules independents. A més d’això, també podràs trobar espectacles teatrals, òpera, ballet, musicals, documentals, o pel·lícules d’anime. Com veus, per a tots els gustos i inquietuds. Està situat a la Vila Olímpica de Barcelona. Els Cinemes Verdi de Barcelona, situats al conegut barri de Vila de Gràcia de la Ciutat Comtal, són un dels pioners en oferir cinema en V.O. a Barcelona. La seva cartellera està plena de cinema d’estrena, pel·lícules de culte, documentals, cinema europeu i el millor cinema independent. Aquest complex de sales de cinema disposa de 5 grans sales, la major d’elles disposa d’un aforament de fins a 315 localitats, pantalla de 12 x 5 m i equip de so Dolby CP 750 SURROUND-EX (7.1). La millor tecnologia perquè l’experiència sigui el més impressionant possible. Ens recomanes altres cinemes en V.O a la Ciutat Comtal? El Castell de Torre Baró, obert al públic El barri de Torre Baró pertany al districte de Nou Barris, i està situat en plena muntanya, a la... La Diada Nacional de Catalunya és una de les festes més identitàries de la cultura catalana a...


Inicio Canales Cultura El president de la Generalitat de Catalunya visita el Museu Joan Fuster... Pere Aragonés, durant la seua visita al Museu Fuster de Sueca. Pere Aragonés es va definir com un gran admirador de l’obra de Fuster El president de la Generalitat de Catalunya, Pere Aragonés, va visitar aquest dimecres 8 de setembre, el Museu dedicat a l’escriptor Joan Fuster a la seua localitat natal, Sueca. Aragonés va voler aprofitar la visita al País Valencià i, després de reunir-se amb el president de la Generalitat Valenciana Ximo Puig, va assistir de vesprada a la capital de la Ribera Baixa. El president català, que es va definir com a gran admirador de l’obra de Fuster, va ser rebut per l’alcalde de Sueca, Dimas Vázquez, el regidor de Cultura, Vladimir Micó, i el director del Museu Joan Fuster, Salvador Ortells. Durant la seua visita el president Aragonés va manifestar que «les idees de Fuster van ser un revulsiu pel País Valencià, les Illes Balears i Catalunya, sacsejant la forma d’entendre’ns i autoreferenciar-nos». En finalitzar, el president català va signar en el llibre d’honor del Museu i va voler agrair a l’Ajuntament la seua atenció en un dia de plena festa per a la ciutat. Artículo anteriorGodella celebrará su Semana de las Personas Mayores del 27 de septiembre al 2 de octubre Artículo siguienteEncuentran con vida a un hombre desaparecido desde el domingo en Torrent Sala Off prorroga hasta marzo el musical ‘La llave mágica’


Jornada tècnica de projectes LIFE: Aigua, residus i economia circular — Català Inici Esdeveniments Jornada tècnica de projectes LIFE: Aigua, residus i economia circular Reunió informativa del projecte InSiTrate oberta a tothom Visita guiada a la planta de desnitrificació de Llavaneres Jornada tècnica. Els nitrats a l'aigua subterrània. Noves solucions per a un problema pendent IV Jornada d'immersió estratègica i innovació del Clúster de l'Aigua de Catalunya (CWP) Jornada de tancament del projecte InSiTrate 08/11/2016 from 09:00 to 19:00 (Europe/Vienna / UTC100) Eurecat-CTM, Plaça de la Ciència, 2, 08242 Manresa, Barcelona Eurecat-CTM organitza el proper 8 de novembre la “Jornada tècnica de projectes LIFE: aigua, residus i economia circular”, amb l’objectiu de donar a conèixer els avenços i resultats obtinguts als diferents projectes que s’hi presenten, així com oferir l’oportunitat d’establir contactes i compartir experiències relacionades amb les temàtiques abordades. La Jornada va dirigida principalment a empreses, centres d’investigació i organismes públics i comptarà amb la presència de representants de la Comissió Europea així com dels socis dels 12 projectes presents a la Jornada. La Jornada inclou també la visita a les plantes pilot desenvolupades en el marc dels projectes LIFE RELEACH (planta pilot de tractament de lixiviats), LIFE ECORKWASTE (planta pilot de gasificació) i LIFE InSiTrate (planta pilot de tractament in-situ de nitrats d’aigües subterrànies). Les presentacions realitzades durant les jornades es poden descarregar AQUÍ.


El PSC diu que el ministeri no hauria rebut cap projecte de reforma del passeig de Cubelles i el govern ho nega | Ràdio Cubelles El PSC diu que el ministeri no hauria rebut cap projecte de reforma del passeig de Cubelles i el govern ho nega La portaveu socialista Renata Bedós ha lamentat que s'anunciés la reforma del passeig marítim amb un cartell mesos enrere sense que, segons diu, s'hagi presentat encara el projecte al ministeri competent. En canvi, el portaveu del govern, Raül Mudarra, assegura que disposen de l'autorització corresponent des del juliol passat i que les obres es faran el 2021. Segons el PSC, l’Ajuntament no hauria presentat cap projecte de reforma del passeig Marítim al ministeri corresponent. El govern ho nega i assegura que compten amb l'autorització corresponent des del mes de juliol i que les obres començaran l'estiu del 2021. En declaracions al programa El Punt de Vista de Ràdio Cubelles, la portaveu del PSC, Renata Bedós, considera que la reforma del passeig és una obra prioritària que, segons diu la regidora Renata Bedós, no consta ara per ara al ministeri que l'hauria de validar. Per la seva banda, el govern local ha assegurat en declaracions a Ràdio Cubelles que l'Ajuntament va rebre l'autorització corresponent al mes de juliol passat. Segons el portaveu del govern, Raül Mudarra, l'obra s'executarà el 2021 per motius pressupostaris, dins del termini de dos anys que els van donar l'estiu del 2019. La regidora del PSC Renata Bedós ha lamentat que en el seu dia s’anunciés aquesta reforma sense que, des del seu parer, es pugui executar. Des del govern municipal, Raül Mudarra ha explicat que les obres del passeig marítim començaran l'estiu del 2021 i tindran una durada d'uns set mesos. En l'actual legislatura el govern d'UC, ERC i En Comú Podem ha inclòs la reforma del passeig marítim en el Pla d’Actuació Municipal i ha datat l’inici de les obres en l’últim trimestre de 2021. EL PUNT DE VISTA del 13/2/2020


Descripció - Cal Ferrer del Castell, Turisme rural, Espolla, Alt Empordà (Girona) Casa rural a Espolla. Decoració exquisida, casa amb 5 habitacions totes elles amb bany. Excel·lent situació, al cor de l'Empordà. Cal Ferrer del Castell és una antiga casa de pagès i ferreria construïda entre els murs de l’antic Castell d’Espolla. Situada a l’interior de Alt Empordà i seu del Paratge Natural de l’Albera. La casa està situada al centre del poble d’Espolla, tranquil i silenciós, i al mateix temps amb botigues de poble i els principals serveis i a només 150m de la piscina municipal. Disposa de 5 habitacions de matrimoni amb estil propi, climatitzades i totes amb bany complet. A la sala d’estar podreu gaudir de llibres de temàtica diversa, jocs de taula, televisió via satèl·lit, equip de música i DVD. La cuina està totalment equipada i al pis superior trobem la terrassa-solàrium on hi trobem una taula de fusta ideal per a fer-hi els àpats, parar el sol o contemplar les vistes de l’entorn d’Espolla i el Parc Natural de l’Albera i acompanyades pel cant dels oceulls dels arbres propers a la casa. La casa també disposa d’un espai destinat a la roba, rentadora, assecadora i planxa. La casa té una sortida a la part de darrera, al bell interior de l’antic castell, dóna directament a una zona exterior amb jardi, preparada amb taula de ping-pong, gronxadors-sofà i una barbacoa. En aquesta part també hi trobem una piscina inflable de 3,5 de diàmetre. Superfície del jardí 60 m2 Mida piscina 3,6 metres Núm. Registre a Turisme PG-00558 Terrassa-solàrium amb vistes Cuina equipada, llar de foc Espai exterior amb barbacoa Serveis i equipaments detallats de Cal Ferrer del Castell Noelia 19 Març, 2012


Khamenei amenaça amb "accions il·legals" si l'ONU aprova noves sancions contra l'Iran El guia suprem de la revolució islàmica de l'Iran, l'aiatol·là Ali Khamenei, ha assegurat que Teheran respondria amb un atac massiu a qualsevol agressió exterior, en referència als plans sobre hipotètics atacs selectius filtrats des dels Estats Units i Israel. Khamenei ha qualificat d'il·legals les noves sancions que estudia el Consell de Seguretat per restringir el programa nuclear iranià, i ha dit que l'Iran també podria sortir de la legalitat, però no ha especificat com. 21/03/2007 - 18.36 Actualitzat 21/03/2007 - 19.46 "Fins avui -ha dit Khamenei-, el que hem fet ha estat en compliment de la regulació internacional. Però si ells fan accions il·legals, nosaltres podem també emprendre accions il·legals i ho farem", ha amenaçat. El guia suprem no ha entrat en detalls sobre la naturalesa d'aquestes "accions il·legals". Així mateix l'aiatol·là s'ha dirigit als EUA, a qui ha advertit que Teheran usarà "totes les seves capacitats per copejar" si és atacat. "Si volen amenaçar-nos amb coerció i violència, indubtablement han de saber que la nació iraniana usarà totes les seves capacitats per copejar els enemics que ataquin". Khamenei ha fet aquestes declaracions en un discurs amb motiu de la celebració de l'any nou persa, el Nowruz.